CELEX: 62018TN0308
Language: fi
Date: 2018-05-17 00:00:00
Title: Asia T-308/18: Kanne 17.5.2018 – Hamas v. neuvosto

201807060611993552018/C 259/583082018TC25920180723FI01FIINFO_JUDICIAL20180517434421Asia T-308/18: Kanne 17.5.2018 – Hamas v. neuvosto
 ---documentbreak--- C2592018FI4310120180517FI0058431442Kanne 17.5.2018 – Hamas v. neuvosto
   (Asia T-308/18)2018/C 259/58Oikeudenkäyntikieli: ranska
      Asianosaiset
   
   
      Kantaja: Hamas (Doha, Qatar) (edustaja: asianajaja L. Glock)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
            —
         
         
            kumoamaan niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta sekä päätöksen (YUTP) 2017/1426 kumoamisesta 21.3.2018 annetun neuvoston päätöksen YUTP 2018/475 (EUVL 2018, L 79, s. 26) ja
         
      
            —
         
         
            tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2017/1420 kumoamisesta 21.3.2018 annetun neuvoston täytäntöönpanoasetuksen (YUTP) 2018/468 (EUVL 2018, L 79, s. 7)
            siltä osin kuin kyseiset toimet koskevat Hamasia, mukaan lukien Hamas-Izz al-Din al-Qassem
         
      
            —
         
         
            velvoittamaan vastaajan korvaamaan oikeudenkäyntikulut.
         
      
      Oikeudelliset perusteet ja pääasialliset perustelut
   
   Kantaja vetoaa kanteensa tueksi seitsemään kanneperusteeseen.
   
            1)
         
         
            Ensimmäinen kanneperuste perustuu yhteisen kannan 2001/931 1 artiklan 4 kohdan rikkomiseen.
         
      
            2)
         
         
            Toinen kanneperuste perustuu niiden tekojen, joista kantajaa moititaan, todenperäisyyttä koskeviin neuvoston arviointivirheisiin.
         
      
            3)
         
         
            Kolmas kanneperuste perustuu Hamasin organisaation terroristista luonnetta koskevaan neuvoston arviointivirheeseen.
         
      
            4)
         
         
            Neljäs kanneperuste perustuu asioihin puuttumattomuuden periaatteen loukkaamiseen.
         
      
            5)
         
         
            Viides kanneperuste perustuu siihen, ettei tilanteen muuttumista ajan kulumisen vuoksi otettu riittävästi huomioon.
         
      
            6)
         
         
            Kuudes kanneperuste perustuu perusteluvelvollisuuden laiminlyöntiin.
         
      
            7)
         
         
            Seitsemäs kanneperuste perustuu puolustautumisoikeuden ja tehokasta oikeussuojaa koskevan oikeuden loukkaamiseen.